cyanic-selkie/wikianc huggingface dataset:
மானுசுத் தீவு
வரலாறு
இரண்டாம் உலகப் போரின் போது மானுசுத் தீவு ஆத்திரேலியப் படையினரின் கண்காணிப்புத் தளமாகச் செயல்பட்டது.,. இவர்களே உள்ளூர் மக்களின் மருத்துவத் தேவைகளையும் கவனித்து வந்தனர். 1942 சனவரி 25 இல் சப்பானியர்களின் முதல் குண்டு இங்கு போடப்பட்டது. இங்கிருந்த வானொலிக் கொடிக்கம்பமே அவர்களின் முக்கிய இலக்காக இருந்தது. 1942 ஏப்ரல் 8 இல் சப்பானியப் படையினர் லொரெங்காவு துறைமுகத்தில் தரையிறங்கி ஆத்திரேலியரின் கட்டுப்பாட்டில் இருந்த தீவினுள் நுழைந்தனர். ஆத்திரேலியரின் எணிக்கை குறைவாக இருந்ததனால், அவர்கள் பின்வாங்கி கட்டுகளினுள் மறைந்திருந்தனர். 1942 இன் இறுதிக் காலத்தில், சப்பான் மானுசில் இராணுவத் தளம் ஒன்றை அமைத்தது. இத்தளம் 1944 பெப்ரவரி-மார்ச்சு மாதங்களில் அமெரிக்கப் படையினரின் தாக்குதலுக்கு உள்ளானது. நேச நாடுகளின் கடற்படைத் தளம் இத்தீவின் சீயாட்லர் துறைமுகத்தில் அமைக்கப்பட்டது. இத்தளம் பின்னர் பிரித்தானிய பசிபிக் கப்பற்படையினரால் ஆதரிக்கப்பட்டு வந்தது. 1950–51 இல் சப்பானியப் போர்க் கைதிகள் மீதான விசாரணைகளின் இறுதிக் கட்டம் ஆத்திரேலியா இத்தீவிலேயே நடத்தியது.
வெளி இணைப்புகள்
பகுப்பு:பப்புவா நியூ கினியின் தீவுகள் பகுப்பு:ஆட்மிரால்ட்டி தீவுகள் பகுப்பு:மானுசு மாகாணம்
ஜோதி
ஜோதி எனக் குறிப்பிடப்படுவது கீழ்க்காணுபவற்றுள் ஒன்றாக இருக்கலாம்:
இன, கலாச்சார வேற்றுமை அளவின் அடிப்படையில் நாடுகளின் பட்டியல்
இப்பட்டியல் இன, கலாச்சார வேற்றுமை அளவின் அடிப்படையில் நாடுகளைப் பட்டியலிடுகின்றது.
முறை
இப்பட்டியல் வேறுபட்ட நாடுகளில் உள்ள இன, கலாச்சார, எழுத்தறிவு, சமய காரணிகளின் அடிப்படையில் ஒப்பிடப்பட்டு பொருளாதார இலக்கியத்தில் பாவிக்கப்படுகிறது.
பிரன் ஆய்வு அடிப்படையில் பட்டியல்
பிரன் பட்டியல், மொழிகளுக்கிடையிலான ஒற்றுமையின் அடிபப்டையில் கலாச்சாரக் காரணியை ஆராய்கிறது. 1 = இரண்டு அல்லது அதற்கு மேற்பட்ட தொடர்பற்ற மொழிகள். 0 = ஒரே மொழி பேசுவோர்.
அலிசினா ஆய்வு அடிப்படையில் பட்டியல்
இப்பட்டியல் அலி சினாவும் பிறருடைய ஆய்வின் அடிப்படையில் அமைந்துள்ளது. கலைக்களஞ்சிய பிரித்தானிக்காவின் பட்டியலிலிருந்து இன, கலாச்சார, எழுத்தறிவு, சமய ஆகிய விடயங்களில் இருந்து உருவாக்கப்பட்டுள்ளது.
உசாத்துணை
பகுப்பு:நாடுகள் தொடர்பான பட்டியல்கள்
காஞ்சிபுரம் சுப்பிரமணியர் கோயில்
காஞ்சிபுரம் சுப்பிரமணியர் கோயில் (குமரகோட்டம்) புராணப் பெயர் செனாதீச்வரம் என்று அறியப்பட்ட இது, காஞ்சியிலுள்ள முருகன் கோயில்களில் ஒன்றாகும். கந்தபுராணம் தோன்றிய தலமும், கந்தபுராணம் அரங்கேறிய தலமும் இதுதான். (கந்தபுராணம் அரங்கேறிய கல் மண்டபம் தற்போது கச்சியப்பர் நூலகமாக உள்ளது.) மேலும், அருணகிரிநாதர், பாம்பன் சுவாமிகள் ஆகியோரின் பாடல் கொண்ட இக்கோவில் குறிப்புகள், காஞ்சிப் புராணத்தில் தனிப்படலமாகச் சொல்லப்பட்டுள்ளது.
சிறப்பு நாட்கள்
திருவிழா: ஆண்டுதோறும் வைகாசி 11ம்நாள் பிரம்மோற்சவத்தில் வள்ளியுடன் சேர்ந்த சுப்பிரமணியருக்கும், ஐப்பசி கந்த சஷ்டியில் தேவசேனாவுடன் முருகனுக்கும் திருமணம் நடக்கிறது. கந்தசஷ்டி திருவிழாவின் போது இந்தக் கோயிலை 108 முறை சுற்றி தங்கள் கோரிக்கைக்காக பக்தர்கள் வேண்டுவார்கள். வைகாசி விசாகப் பெருவிழாவும், திருக்கார்த்திகையும் இங்கு சிறப்பு. இது தவிர செவ்வாய், வெள்ளி, பரணி, கார்த்திகை, பூசம், சஷ்டி முதலியன இங்கு சிறப்பான நாட்களாகும்.
வேண்டுவன: நாக ஸ்கந்த வழிபாட்டிற்காக இந்த விக்கிரகம் அமைக்கப்பட்டுள்ளது. இவரை வழிபட்டால் திருமணத் தடை, நாக தோஷம் விலகும் என்பது தொன்மை (ஐதீகம்).
நேர்த்திக்கடன்: பிரார்த்தனை நிறைவேறியதும் நாக ஸ்கந்தருக்கு பாலபிஷேகம் செய்து வழிபாடு செய்கின்றனர்.
தல பெருமை
இத்தலத்தின் நுழைவாயிலில் காட்சிதரும் விநாயகப் பெருமானின் பேர்ருவத்தை தரிசித்து ஆசிபெற்ற பின்பு ஆலயத்திற்குள் செல்கின்றனர். மூலவர் சுப்ரமண்ய சுவாமி ருத்ராட்ச மாலையுடனும், கையில் கமண்டலமும் கொண்டு தரிசனம் தருகிறார். இடப்புறமும், வலப்புறமும் வள்ளி, தெய்வானை தேவியர்கள் தனித்தனி சந்நிதிகள் கொண்டுள்ளனர். அனந்தசுப்ரமண்யர் என்கிற நாகசுப்ரமண்யரின் உலாத் திருமேனி இத்தலத்தின் சிறப்பு மூர்த்தமாகும். மேலும், இவரது வலக்கரம் அபயமாகவும், இடக்கரம் ஊரு முத்திரையும் கொண்ட எழில் தோற்றத்துடன் உள்ளது.
தேவசேனாபதீச்சரம்
இக்கோயில் மூலத்தானத்தின் மூலவராக தேவசேனாபதீச்வரர் எழுந்தருளியுள்ளார். (முருகப் பெருமானின் கருவறையின் எதிரில் தனி கட்டிடமாக உள்ளது.) சிவலிங்க ஸ்வரூபமாக மூலத்தானத்து மேல் விமானத்தில், முருகனும், திருமாலும் இவ்விறைவனை வணங்கும் சிற்பமாக வடிவமைத்துள்ளனர். குமரக்கோட்டத்துக்குள், உருகும் உள்ளப் பெருமாள் சந்நிதி, முருகப்பெருமானின் பள்ளியறைக்கு அடுத்து அமைந்துள்ளது. (மூலவர்: உருகு உள்ள மூலப் பெருமாள். தாயார்கள்: ஸ்ரீதேவி, பூதேவி மற்றும் மார்க்கண்டேய முனிவர்.)
தல வரலாறு
மூலவர் முருகப்பெருமான் ஜபமாலை, கமண்டலம் ஏந்தி படைப்புக் கோலமூர்த்தியாகக் காட்சிதருகிறார். பிரமனுக்குப் பிரணவத்தின் பொருள் தெரியாதபோது அவனைக் குட்டிச் சிறையிலிட்டுப் பின்பு அவனுடைய தொழிலாகிய படைப்புத் தொழிலை தான் மேற்கொண்ட திருக்கோல காட்சி. முருகப்பெருமானை கவனியாது அலட்சியம் செய்த பிரமனிடம் தர்க்கம் (சண்டை) செய்ய; அவரிடமிருந்து உரிய பதில் வராததால் பிரமனை சிறைப் பிடிக்கிறார் முருகன். விடுவிக்க கோரி ஈசனின் கட்டளையை எடுத்துரைத்த நந்தி தேவனையும் திருப்பி அனுப்பி விடுகிறார். இறைவன் நேரில் சென்று எடுத்துரைத்து பிரமனை விடுவிக்க செய்கிறார். தந்தையின் கட்டளையை மீறியதற்கு பிராயச்சித்தம் வேண்டி சிவலிங்கம் அமைத்து வழிப்பட்டார். அச்சிவலிங்கமே தேவசேனாதீச்வரர் என்பது மூலத்தில் அறியப்பட்டது.
பிரளய பெருவெள்ளத்தில் அடித்து செல்லப்பட்ட மார்க்கண்டேய முனிவர், திருமாலைக் கண்டு உலகத்து பொருட்களெல்லாம் எங்கே போயின என வினவ; எனது வயிற்றுக்குள் அடக்கம் என்று கூறிய திருமாலை இகழ்ந்தார் முனிவர். இதனால் மனம் வருந்திய திருமால் பிலாகாசத்து அன்னையை வழிபட்டு, பின்னர் இங்கு வந்து ஈசனருகில் சந்நிதி கொண்டார். என்றும் அன்புடயன் ஆனதால் உருகும் உள்ளத்தான் எனும் திருநாமம் கொண்டாரென்பது இத்தல வரலாறாக உள்ளது.
தல விளக்கம்
குமரகோட்ட தல விளக்கத்தில் அறிவது, முருகப்பெருமானார் தாருகன் முதலாம் அசுரரை அழித்துத் தேவரை வாழ்வித்தபின் திருக்கயிலையில் அம்மை அப்பரை வணங்கி அருள்விளையாடல்களைப் புரிந்துகொண்டிருந்தனர். பிரமன் தேவர் குழாங்களுடன் சிவபிரானை வணங்கச் செல்லும்பொழுதும் மீளும் பொழுதும் முருகப் பெருமானை மதியாது சென்றனன். அவனது அகந்தையை நீக்கக் கருதிய கருணையொடும் குமரப்பிரானார் வேதனை அடைந்து ஒருவாறு வணங்கிய வேதனை ‘வேதம் வல்லையோ’ என வினவினர். ஓம் மொழிப் பொருளின் உண்மைகாணாது மயங்கிய பிரமனைக் குட்டிச் சிறையி லிட்டுப் பிரம கோலத்துடன் படைத்தற்றொழிலை மேற்கொண்டனர் தேவசேனாதிபதி.
தேவர் முறையீட்டிற்குத் திருச்செவி சாத்திய சிவபிரானார் நந்தியை விடுத்தபோது முருகப்பெருமான் பிரமனைச் சிறைவீடு செய்யாமையின் தாமே போந்து பிரமனை விடுவித்தனர். பிரமன் வேற்கடவுள் கருணையால் நல்லறிவு பெற்றேனென வணங்கித் தன் இருக்கை சார்ந்து படைப்புத் தொழிலை மேற்கொண்டனன். சிவபிரான் மடித்தலத்திலிருந்து முருகப்பெருமான் ஓம்மொழிப் பொருளைத் தந்தையார்க்கு வெளிப்படுத்தி அவரருளைப் பெற்றனர். ஆயினும் தந்தையார் பணியாகிய பிரமனைச் சிறைவீடு புரியாமையான் நேர்ந்த பிழைதீரத் தம்பெயரால் தேவசேனாபதீசர் எனச் சிவலிங்கம் இருத்திப் போற்றினர்.
முருகப்பெருமான் மான்தோலுடையும், தருப்பை அரைநாணும், திருக்கரங்களில் உருத்திராக்க வடமும், கமண்டலமும் விளங்க நினைப்பவர் பிறப்பறுதற்கு ஏதுவாகிய குமரக்கோட்டத்துள் முனிவரர் போற்றத் தேவசேனாபதீசர் திருமுன்பு மேற்கு நோக்கிய திருக்கோலத்துடன் நின்றருள் புரிவர். அவர்தம்மை வணங்குவோர் இன்பமுத்தியை எளிதிற் பெறுவர். அடியவரை மயக்கும் குற்றத்தினின்றும் எஞ்ஞான்றும் தவிரவும் மார்க்கண்டேயரை வஞ்சகப் படுத்த முயன்ற பிழை தீரவும் தேவசேனாபதீசப் பெருமானை வணங்கி ‘உருகும் உள்ளக்கோயிலான்’ என்னும் திருப்பெயருடன் திருமால் குமரகோட்டத்தில் முருகப்பெருமான் அருளையும் பெற்று விளங்குகின்றனர். குமரகோட்டம் என்னும் இத்தலம் காஞ்சிக்கு நடுநாயகமாய் விளங்குகின்றது.
அமைவிடம்
தமிழ்நாட்டிலுள்ள காஞ்சிபுரம் மாவட்டத்தின் தலைநகரான காஞ்சிபுரம் நடுப்பகுதியில்   (பெரிய காஞ்சிபுரம் (சிவகாஞ்சி) மேலாண்டை இராசவீதி எனப்படும் மேற்கு இராசவீதியில்  உள்ளது. மேலும்  தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்திலிருந்து காஞ்சி கச்சபேசுவரர் கோயில் வழியாக காஞ்சி சங்கர மடம் செல்லும் வழியிலும், மற்றும் காஞ்சிபுரம் காமாட்சியம்மன் கோவிலின் தென்மேற்கு திசையிலும், அருகிலும் இக்கோவில் அமைக்கப்பட்டுள்ளது.
படத்தொகுப்பு
பகுப்பு:இந்து யாத்திரைத் தலங்கள் பகுப்பு:இந்தியக் கட்டிடக்கலை பகுப்பு:காஞ்சிபுரம் மாவட்டத்திலுள்ள முருகன் கோயில்கள்‎
மாவள் மக்களவைத் தொகுதி
மாவள் மக்களவைத் தொகுதி மகாராஷ்டிராவின் 48 நாடாளுமன்றத் தொகுதிகளில் ஒன்று. மக்களவைத் தொகுதிகளின் எல்லைகளை 2008-ஆம் ஆண்டில் மாற்றியமைத்தனர். இந்த சீரமைப்பினால் மாவள் தொகுதி உருவாக்கப்பட்டது.
சான்றுகள்
பகுப்பு:மகாராட்டிர மக்களவைத் தொகுதிகள்
கணக்கெடுப்பில் உள்ள ஊர்
கணக்கெடுப்பில் உள்ள ஊர் என்பது அயர்லாந்து நாட்டில் ஒரு சட்டப்படி வரையறுக்காத எல்லையில், ஐம்பது அல்லது மிகுதியான வசிக்கும் வீடுகள் - அவற்றில் சாலையின் இருபக்கங்களிலும் 800 மீட்டர் தூரத்திற்குள் 30 வசிக்கும் வீடுகளோ அல்லது சாலையின் ஒரு பக்கத்தில் 20 வசிக்கும் வீடுகளோ இருக்க வேண்டும்
வெளி இணைப்புகள்
பகுப்பு:நிர்வாக அலகுகள்
சிடீவியால் கிளைகோசைடு
சிடீவியால் கிளைகோசைடுகள் (Steviol glycosides) என்பவை தென் அமெரிக்காவின் சூரியகாந்திக் குடும்பத் தாவரம், சிடீவியா ரிபௌடியானாவின் இலைகளுக்கு இனிப்புச் சுவை கொடுப்பதற்குக் காரணமான வேதிச் சேர்மமாகும். சிடீவியா என்ற பெயரிலும் வேறுபல வர்த்தகப் பெயர்களிலும் விற்கப்படும் சர்க்கரைப் பதிலீடுகளில் முக்கியமான உள்ளடக்கப் பொருள்களாக அல்லது தயாரிப்பு முன்னோடிகளாக இவை உள்ளன. சிடீவியா பிளேபோபைலா போன்ற தொடர்புடைய பிற இனங்களிலும், உரூபசு சிங்கை போன்ற பூக்கும் தாவரங்களிலும் இவை கிடைக்கின்றன. சிடீவியாவின் பிற இனங்களில் இது கிடைப்பதில்லை.
சிடீவியா ரிபௌடியானாவிலிருந்து கிடைக்கும் சிடீவியால் கிளைகோசைடுகள்  சுக்ரோசை விட 30 முதல் 320 மடங்கு இனிப்பான இருக்கும் எனக் கருதப்படுகிறது. இந்த எண்கள் தொடர்பாக சில கருத்து வேறுபாடுகள் காணப்படுகின்றன. வெப்பத்தில், அமிலக்காரத்தில் இவை நிலைப்புத் தன்மை கொண்டுள்ளன. மேலும் சிடீவியால் கிளைகோசைடுகள் நொதித்தலுக்கு உட்படுவதில்லை. பல்வேறு சிறப்புகளைப் பெற்றிருப்பதால் இவை உணவுக் கூட்டுப்பொருள்களாகப் பயன்படுகின்றன. உடலுக்கு ஏற்றுக் கொள்ளும் அளவு, உடல் எடைக்கு ஏற்றபடி ஒரு நாளைக்கு 4மி.கி/கி.கி சிடீவியால் கிளைகோசைடுகள் எனக் கணக்கிடப்பட்டுள்ளது.
மேற்கோள்கள்
பகுப்பு:கிளைக்கோசைடுகள் பகுப்பு:இனிப்பூட்டிகள் பகுப்பு:கார்பாக்சிலிக் அமிலங்கள்
சீர்காழி வட்டம்
சீர்காழி வட்டம், தமிழ்நாட்டின் மயிலாடுதுறை மாவட்டத்தில் உள்ள நான்கு  வட்டங்களில் ஒன்றாகும். இந்த வட்டத்தின் தலைமையகமாக சீர்காழி நகரம் உள்ளது. இந்த வட்டத்தின் கீழ் 94 வருவாய் கிராமங்கள் உள்ளன. சீர்காழி ஊராட்சி ஒன்றியம் இவ்வட்டத்தில் உள்ளது.
மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இவ்வட்டம் 319,715 மக்கள்தொகை கொண்டது. மக்கள்தொகையில் 158,015 ஆண்களும்,  161,700 பெண்களும் உள்ளனர். 80,767 குடும்பங்கள் கொண்ட இவ்வட்ட மக்கள்தொகையில் 86.7% கிராமப்புறங்களில் வாழ்கின்றனர். இவ்வட்டத்தின் எழுத்தறிவு 81.03% மற்றும்பாலின விகிதம் 1,000 ஆண்களுக்கு, 1,023 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 33829 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 947 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 116,428 மற்றும்  971 ஆகவுள்ளனர். மக்கள்தொகையில் இந்துக்கள் 92.11%, இசுலாமியர்கள் 5.77%, கிறித்தவர்கள் 1.91%  மற்றும் பிறர் 0.12%ஆகவுள்ளனர்.
மேற்கோள்கள்
பகுப்பு:மயிலாடுதுறை மாவட்ட வட்டங்கள்
முகலாய-மராத்தியப் போர்கள்
முகலாய-மராத்தியப் போர்கள் அல்லது தக்காணப் போர்கள் (Mughal–Maratha Wars or Deccan War or The Maratha War of Independence), முகலாயப் பேரரசுக்கும், மராத்தியப் பேரரசுக்கும்  இடையே 1680-ஆம் ஆண்டு முதல் 1707-ஆம் ஆண்டு முடிய 27 ஆண்டுகள் நடைபெற்ற போர்களைக் குறிக்கும். இப்போர்கள் பெரும்பாலும் தக்காணப் பீடபூமியில் நடைபெற்றதால் தக்காணப் போர்கள் என்றும் மற்றும் தக்காணத்தில் மராத்தியர்கள் தன்னாட்சி நாட்டை அமைப்பதற்கான போர்கள் என்றும் அழைப்பர்.
மராத்வாடா பிரதேசத்தின் பிஜப்பூர் பகுதியை ஆட்சி செய்து கொண்டிருந்த பேரரசர் சிவாஜியை வெல்வதற்கு, 1680-ஆம் ஆண்டில் முகலாயப் பேரரசர் அவுரங்கசீப் பிஜப்பூர் மீது போர் தொடுத்தார். 1707-இல் அவுரங்கசீப்பின் இறப்பிற்குப் பின்னர், 1737-ஆம் ஆண்டுளில் நடைபெற்ற தில்லிப் போர், போபால் போர் மற்றும் 1758-ஆம் ஆண்டில் நடைபெற்ற பெசாவர் போர்களில் மராத்தியப் படைகள்,  முகலாயப் படைகளை வென்றது.
சம்பாஜி தலைமையில் மராத்தியர்கள் (1681–1689)
மராத்தியப் பேரரசர் சம்பாஜி, முகலாயப் பேரரசர் அவுரங்கசீப்பின் கிளர்ச்சி மகன் சுல்தான் முகமது அக்பருக்கு அடைக்கலம் கொடுத்திருந்தார். இதனால் கோபமுற்ற அவுரங்கசீப், செப்டம்பர் 1681-ஆம் ஆண்டில் இன்றைய குஜராத், மகாராட்டிரா, கர்நாடகா மற்றும் மத்தியப் பிரதேசத்தில் உள்ள மராத்தியப் பேரரசின் கோட்டைகளை முற்றுகையிட்டு, மராத்தியப் பேரரசை கைப்பற்றுவதற்கு தனது தலைமையில் முகலாயப் படைகளுடன் தக்காணத்திற்கு வந்தார்.
முகலாயப் பேரரசின் தக்காணத் தலைமையகமான அவுரங்காபாத்தை அவுரங்கசீப் மாற்றினார். தக்காணத்தில் முகலாயப் படைகள் சுமார் 5,00,000 பேர் இருந்தனர். 1681-ஆம் ஆண்டின் இறுதியில், முகலாயப் படைகள் நாசிக் நகரத்திற்கு வடமேற்கில் 6 கிலோ மீட்டர் தொலைவில் உள்ள ராம்சேஜ் கோட்டையை முற்றுகையிட்டன. ஆனால் மராத்தியர்கள் இந்தத் தாக்குதலுக்கு அடிபணியவில்லை. இருப்பினும் முகலாயர்கள் ராம்சேஜ் கோட்டையைக் கைப்பற்ற ஏழு ஆண்டுகள் எடுத்துக் கொண்டது.
டிசம்பர் 1681 இல், சம்பாஜி, தற்கால ராய்கட் மாவட்டத்தின் ஜாஞ்சிராவைத் தாக்கினார், ஆனால் அவரது முதல் முயற்சி தோல்வியடைந்தது. அதே நேரத்தில் அவுரங்கசீப்பின் தளபதிகளில் ஒருவரான உசைன் அலி கான் வடக்கு கொங்கனைத் தாக்கினார். சாம்பாஜி ஜாஞ்சிராவை விட்டு வெளியேறி உசேன் அலி கானைத் தாக்கி அகமதுநகருக்குத் தள்ளினார். அதே நேரத்தில் ஔரங்கசீப் போர்த்துகீசியர்களின் வர்த்தகக் கப்பல்கள் கோவாவில் தங்குவதற்கான ஒரு ஒப்பந்தத்தில் கையெழுத்திட முயன்றார். இது கடல் வழியாக தக்காணத்திற்கு மற்றொரு விநியோக வழியைத் திறக்க வழிவகை செய்யும். இந்தச் செய்தி சாம்பாஜிக்கு எட்டியது. அவர் போர்த்துகீசியப் பகுதிகளைத் தாக்கி அவர்களை மீண்டும் கோவா கடற்கரைக்குத் தள்ளினார். இதற்குள் தக்காணத்தின் எல்லையில் பெரும் முகலாயப் படைகள் குவியத் தொடங்கிவிட்டன. தென்னிந்தியா ஒரு பெரிய, நீடித்த மோதலை நோக்கிச் செல்கிறது என்பது தெளிவாகத் தெரிந்தது.
1683-ஆம் ஆண்டின் பிற்பகுதியில், ஔரங்கசீப் அகமதுநகருக்கு குடிபெயர்ந்தார். அவர் தனது படைகளை இரண்டாகப் பிரித்து, தனது இரு இளவரசர்களான ஷா ஆலம் மற்றும் ஆசம் ஷா ஆகியோரை ஒவ்வொரு பிரிவிற்கும் பொறுப்பாளராக நியமித்தார். ஷா ஆலம் கர்நாடக எல்லை வழியாக தெற்கு கொங்கனைத் தாக்க இருந்தார், அதே நேரத்தில் ஆசம் ஷா காந்தேஷ் பிரதேசம் மற்றும் வடக்கு மராட்டியப் பகுதியைத் தாக்குவார். பின்னர் இந்த இரண்டு பிரிவுகளும் மராட்டியர்களை தெற்கு மற்றும் வடக்கில் இருந்து சுற்றி வளைத்து அவர்களை தனிமைப்படுத்த திட்டமிட்டனர். இத்திட்டத்தின் துவக்கம் சரியாகச் சென்றது. ஷா ஆலம் கிருஷ்ணா ஆற்றைக் கடந்து பெல்காமுக்குள் நுழைந்தார். அங்கிருந்து கோவாவிற்குள் நுழைந்து கொங்கன் வழியாக வடக்கே அணிவகுத்துச் செல்லத் தொடங்கினார். அப்போது அவர் தொடர்ந்து மராட்டிய படைகளால் தாக்கப்பட்டார். மராத்தியப் படைகள் முகலாயப் படைகளின் விநியோகச் சங்கிலிகளைக் கொள்ளையடித்து, அவருடைய படைகளை பட்டினிக்குக் உள்ளாக்கினர். இறுதியாக ஔரங்கசீப் ருஹுல்லா கானை மீட்டு அஹமத்நகருக்கு அழைத்து வந்தார்.
1684-ஆம் ஆண்டின் பருவமழைக்குப் பிறகு, அவுரங்கசீப்பின் படைத்தலைவர் ஷாபுதீன் கான், மராட்டிய தலைநகரான ராய்கட் கோட்டையை நேரடியாகத் தாக்கினார். மராட்டியப் படைத்தலைவர்கள் ராய்காட் கோட்டையை வெற்றிகரமாக பாதுகாத்தனர். போரில் ஷாபுதீன் கானுக்கு உதவியாக ஔரங்கசீப், படைத்தலைவர் கான் ஜெஹானை உதவிக்கு அனுப்பினார். ஆனால் மராட்டியப் படையின் தளபதியான ஹம்பிராவ் மோஹிதே, பட்டாடியில் நடந்த கடுமையான போரில் அவரை தோற்கடித்தார். மராட்டியப் படையின் இரண்டாம் பிரிவு பச்சாட்டில் ஷாபுதீன் கானைத் தாக்கி, முகலாயப் படைக்கு பெரும் இழப்பை ஏற்படுத்தியது.
1685-ஆம் ஆண்டின் தொடக்கத்தில், ஷா ஆலம் மீண்டும் தெற்கே தார்வாடு வழியாகத் தாக்கினார், ஆனால் சம்பாஜியின் படைகள் அவரை வழியில் தொடர்ந்து துன்புறுத்தியது. ஏப்ரல் 1685-ஆம் ஆண்டில், ஔரங்கசீப் தனது போர் உத்தியை மாற்றினார். கோல்கொண்டா சுல்தானகம் மற்றும் பிஜப்பூர் சுல்தானகம் ஆகிய முஸ்லீம் இராச்சியங்களுக்கு பயணங்களை மேற்கொள்வதன் மூலம் தெற்கில் தனது அதிகாரத்தை பலப்படுத்த அவர் திட்டமிட்டார். ஆனால் அந்த இரு சுல்தான்களும் ஔரங்கசீப்பின் வருகையை விரும்பவில்லை. எனவே ஔரங்கசீப் இரு சுல்தான்களின் மீது படையெடுத்து தாக்கினார். இந்த வாய்ப்பைப் பயன்படுத்தி, மராத்தியர்கள் வடக்கு கடற்கரையில் தாக்குதலைத் தொடங்கி பரூச் மீது தாக்குதல் நடத்தினர். இதனால் முகலாய இராணுவம் குறைந்தபட்ச சேதத்துடன் திரும்பியது. மராத்தியர்கள் இராஜதந்திரத்தின் மூலம் மைசூரை வெல்ல முயன்றனர். சர்தார் கேசோபாந்த் பிங்கிள் பேச்சுவார்த்தைகளை நடத்திக் கொண்டிருந்தார். இதற்குள் ஆனால் பீஜப்பூர் முகலாயர்களிடம் வீழ்ச்சியடைந்தது. நிலைமைகள் மாறியது. இதனால் மைசூர் இராச்சியத்தினர் மராட்டியர்களுடன் சேர தயங்கினர். ஆனால் மராட்டியப் படையில் சேர, சாம்பாஜி பல பீஜப்பூர் சர்தார்களை வெற்றிகரமாகப் பயன்படுத்திக் கொண்டார்.
இறுதியில் சம்பாஜி முகலாயப் படைகளுக்கு எதிரானப் போரில் தலைமை தாங்கினார். ஆனால் சம்பாஜி முகலாயர்களால் பிடிக்கப்பட்டார். மேலும் அவரது மனைவி மற்றும் மகன் சாகுஜி ஔரங்கசீப்பால் சிறைபிடிக்கப்பட்டனர்.
மெல்லிழைக் காகிதம்
மெல்லிழைத் தாள் அல்லது மெல்லிழைக் காகிதம் (Tissue paper) என்பது குறைந்த எடையுள்ள நேர்த்தியாக செய்யப்பட்ட ஒரு தாள் ஆகும். இது மறுசுழற்சிக்கு உட்பட்ட ஒரு காகிதக் கூழில் இருந்து தயாரிக்கப்படுகிறது.
முகலாய-மராத்தியப் போர்கள்
சம்பாஜி மரணதண்டனை
கோல்கொண்டா சுல்தானகம் மற்றும் பிஜப்பூர் சுல்தானங்கள் ஔரங்கசீப் வெற்றி கொண்ட பின்னர், மராத்தியர்கள் மீது தன் கவனத்தை திருப்பினார். சனவரி 1688-ஆம் ஆண்டில், தக்காணத்திலிருந்து அவுரங்கசீப்பை வெளியேற்றுவதற்கான இறுதி அடியை முடிவு செய்ய கொங்கண் பகுதியில் உள்ள சங்கமேஷ்வரில் ஒரு மூலோபாய கூட்டத்திற்கு சாம்பாஜி தனது தளபதிகளை அழைத்தார். கூட்டத்தின் முடிவை விரைவாக நிறைவேற்ற, சாம்பாஜி தனது பெரும்பாலான தோழர்களை முன்னோக்கி அனுப்பினார் மற்றும் கேவி கலாஷ் உட்பட தனது நம்பிக்கைக்குரிய சிலருடன் தங்கினார். சாம்பாஜியின் மைத்துனர்களில் ஒருவரான கனோஜி சிர்கே, துரோகியாக மாறி, ஔரங்கசீப்பின் தளபதி முகராப் கானுக்கு, சாம்பாஜி இருக்கும்போதே சங்கமேஷ்வர் பகுதியை கண்டுபிடிக்கவும், அடையவும் மற்றும் தாக்கவும் உதவினார். ஒப்பீட்டளவில் சிறிய மராட்டியப் படைகள் எல்லாப் பக்கங்களிலிருந்தும் சுற்றி வளைக்கப்பட்ட போதிலும் மீண்டும் போரிட்டன. சாம்பாஜி 1 பிப்ரவரி 1689 அன்று முகலாயப் படைகளால் கைது செய்யப்பட்டார். அதன்பிறகு மராத்தியர்களின் மீட்பு முயற்சி 11 மார்ச் 1689 அன்று முறியடிக்கப்பட்டது. அவர் ஔரங்கசீப்பை வணங்க மறுத்தார், அதனால் அவர் தலை துண்டிக்கப்பட்டார். ஜான் எஃப். ரிச்சர்ட்ஸின் கூற்றுப்படி, சாம்பாஜி முஸ்லிம்களைக் கொன்றதற்காகவும் கைப்பற்றியதற்காகவும் தூக்கிலிடப்பட்டார். இந்த தீர்ப்பு உலமா குழுவால் வழங்கப்பட்டது.
மெல்லிழைக் காகிதம்
தன்மைகள்
உரிஞ்சும் ஆற்றல், மெலிந்த எடை, தடிப்பு, பேரளவு, வெண்மை, நீட்டம், காட்சி மற்றும் ஆறுதல் ஆகியவை குறிப்பிடத்தக்க தன்மைகள் ஆகும்.
முகலாய-மராத்தியப் போர்கள்
சத்திரபதி இராஜராம் தலைமையில் மராத்தியர்கள் (1689 - 1700)
1689-ஆம் ஆண்டின் இறுதியில் மராத்தியப் படைகள் வீழ்ச்சியடைந்ததாக ஔரங்கசீப் கருதினார். சம்பாஜியின் மரணம், முகலாயப் படைகளுக்கு எதிராக மராட்டியப் படைகள் மீண்டும், சம்பாஜியின் இளைய சகோதரர் சத்திரபதி இராஜாராம் தலைமையில் ஒன்று திரண்டது. மார்ச் 1690-ஆம் ஆண்டில், மராட்டிய தளபதிகள், சாந்தாஜி கோர்படேவின் தலைமையில் முகலாயப் படைகள் மீது மிகத் துணிச்சலான தாக்குதலைத் தொடுத்தனர். அவர்கள் இராணுவத்தைத் தாக்கியது மட்டுமல்லாமல், அவுரங்கசீப் படுத்திருந்த கூடாரத்தையும் தாக்கினர். அதிர்ஷ்டவசமாக ஔரங்கசீப் வேறு இடத்தில் இருந்தார், ஆனால் அவரது தனிப்பட்ட படை மற்றும் அவரது மெய்க்காப்பாளர்கள் பலர் கொல்லப்பட்டனர். இருப்பினும், இதைத் தொடர்ந்து மராத்திய முகாமில் ஒரு துரோகம் நடந்தது. சூர்யாஜி பிசால் செய்த துரோகத்தால் ராய்கட் கோட்டை வீழ்ந்தது. சாம்பாஜியின் மனைவி இராணி யேசுபாய் மற்றும் அவர்களது மகன் சாகுஜி ஆகியோர் முகலாயர்களால் கைது செய்யப்பட்டனர்.
மெல்லிழைக் காகிதம்
தன்மைகள்
பகுப்பு:காகிதம்
முகலாய-மராத்தியப் போர்கள்
சத்திரபதி இராஜராம் தலைமையில் மராத்தியர்கள் (1689 - 1700)
சுல்பிகர் கான் தலைமையிலான முகலாயப் படைகள் பன்காலா கோட்டையைத் தாக்கினர். இருப்பினர் மராத்தியப் படைகள் பன்ஹாலா கோட்டையை பாதுகாத்து முகலாய இராணுவத்திற்கு பெரும் இழப்புகளை ஏற்படுத்தினார். இறுதியாக ஔரங்கசீப் தலைமையிலான படைகள் வந்து பன்ஹாலா கோட்டையை கைப்பற்றியது.
செஞ்சியில் மராத்திய தலைநகரம் மாற்றல்
முகலாயப் படைகள் விசால்காட்டை கைப்பற்ற முயன்றதால், அமைச்சர்களின் ஆலோசனையின்படி, சத்திரபதி இராஜாராம் ம்ராத்தியப் பேரரசின் தலைநகரத்தை செஞ்சியில் உள்ள செஞ்சிக் கோட்டைக்கு மாற்றினார். அவுரங்கசீப் செஞ்சிக் கோட்டையில் நடக்கும் அரசியலை உளவு அறிய அனுப்பிய சிறு படைகளை, மராட்டியப் படைத்தலைவரகளான சாந்தாஜி கோர்படே மற்றும் தானாஜி ஜாதவ் ஆகியோர் சிதறடித்தனர்.
திரைப்பட படப்பிடிப்பு வளாகம்
திரைப்பட படப்பிடிப்பு வளாகம் (Film studio) என்பது ஒரு பெரிய பொழுதுபோக்கு நிறுவனம் அல்லது திரைப்பட நிறுவனமாகும். இது பெரும்பாலும் தனியாருக்கு சொந்தமான வளாகம் ஆகும். இந்த நிறுவனம் பெருமப்பாலும் தயாரிப்பு நிறுவனத்தால் கையாளப்படுகிறது. மற்றும் இங்கு திரைப்படம் தயாரிக்க வசதிகள் உள்ளன. பொழுதுபோக்கு துறையில் உள்ள பெரும்பாலான நிறுவனங்கள் தங்களுக்கான சொந்த திரைப்பட படப்பிடிப்பு வளாகம் வைத்திருக்கவில்லை மற்ற நிறுவனங்களிடமிருந்து இடத்தை வாடகைக்கு எடுக்கின்றது. உலகின் மிகப்பெரிய படப்பிடிப்பு வளாகம் இந்தியாவின் ஹைதராபாத்தில் உள்ள இராமோஜி திரைப்பட நகர் ஆகும்.
முகலாய-மராத்தியப் போர்கள்
செஞ்சியில் மராத்திய தலைநகரம் மாற்றல்
மேலும் தக்காணத்தில் மராட்டியப் படைத்தலைவர்களான இராமச்சந்திர பாவாதேக்கர், வித்தோஜி சவான் மற்றும் ராகோஜி போன்சலே ஆகியோர் மராட்டியப்ப்டைகளை மீண்டும் ஒருங்கிணைத்தனர். 1691-ஆம் ஆண்டின் பிற்பகுதியில் இராமச்சந்திர பாவாதேக்கர், பிரகலாத நீராஜி, தானாஜி மற்றும் சில முக்கியப் படைத்தலைவர்கள் மாவலில் ஒன்று கூடி புதிய போர் யுக்தி குறித்து ஆலோசித்தனர். அதே நேரத்தில் அவுரங்கசீப் நான்கு பெரிய கோட்டைகளை கைப்பற்றியிருந்தார். மேலும் சுல்பிகர் கான் தலைமையில் ஒரு படையை செஞ்சிக் கோட்டையை கைப்பற்ற அனுப்பினார். மராட்டியப் படைத்தலைவர்கள் முகலாலயப் படைகளை நாற்புறத்திலிருந்தும் தாக்கினர். போர் மால்வா முதல் கிழக்கு கடற்கரை வரை நடைபெற்றது. மராத்திய பிரதம அமைச்சர் இராமசந்திர பந்த் அமத்யா மற்றும் சங்கராஜி நீரஜ் போன்ற படைத்தலைவர்கள் மேற்கு தொடர்ச்சி மலைக்கோட்டைகளை பாதுகாத்தனர். சாந்தாஜி கோர்படே மற்றும் தானாஜி ஜாதவ் போன்ற படைத்தலைவர்கள் முகலாயப் படைகளை வென்றனர். அதானிச் சண்டையில் முகலாயப் படைத்தலைவர் காசிம் கானை சாந்தாஜி கோர்படே வெற்றி கொண்டார்.
செஞ்சியின் வீழ்ச்சி (சனவரி 1698)
அவுரங்கசீப் தனது படைகளை மீண்டும் ஒருங்கிணைத்து, போர் முறையை மாற்றி அமைந்தார். செஞ்சிக் கோட்டை தாக்க சுல்பிகர் கான் மற்றும் தாவூத் கான் தலைமையில் பெரும் படையை அவுரங்கசீப் அனுப்பினார். அவுரங்கசீப் படைகளால் சனவரி 1698-ஆம் ஆண்டில் செஞ்சி முற்றுகை இடப்பட்டது. ஆனால் செஞ்சி கோட்டையிலிருந்து  சாந்தாஜி கோர்படே மற்றும் தானாஜி ஜாதவ் ஆகியோர்களின் உதவியுடன் சத்திரபதி இராஜாராம் தப்பி தக்காணத்தின் விசால்காட் பகுதிக்கு மாறினார்.
மராத்திய சக்திகளின் மறுமலர்ச்சி
சத்திரபதி இராஜாராம் தானாஜி ஜாதவை மராத்தியப் படைத்தலைவராக நியமித்தார். இதனால் மராத்தியப் படைகள் மூன்று பிரிவாகப் பிரிந்தது. ஒரு பிரிவிற்கு ஜாதவும், இரண்டாம் பிரிவுக்கு பரசுரம் திரயம்பக் மற்றும் மூன்றாம் பிரிவுக்கு சங்கர் நாராயணன் தலைமை தாங்கினர். தானாஜி ஜாதவ், பண்டரிபுரத்தில் பெரிய முகலாயப் படைகளை தோற்கடித்தார். அதே போல் சங்கர நாராயணன் புனேவில் சர்ஜா கான் தலைமையிலான முகலாயப் படைகளை தோற்கடித்தார். ஜாதவின் துணைப்படைத்தலைவர் காந்தாராவ் தப்படே தலைமையிலான மராத்தியப் படைகள் நாசிக்க்கில் முகலாயப் படைகளை வென்றது. இதனால் கோபமுற்ற அவுரங்கசீப் பன்காலா மற்றும் சாத்தாரா  நகரங்களை கைப்பற்றினார்.
மகாராணி தாராபாய் தலைமையில் மராத்தியர்கள்
மார்ச் 1700-ஆம் ஆண்டில் மராத்தியப் பேரரசர் சத்திரபதி இராஜாராம் மறைந்த பிறகு, அவரது மனைவி தாராபாய், மராத்தியப் படைகளுக்கு தலைமை தாங்கியதுடன், தன் இளம் வயது மகன் இரண்டாம் சிவாஜியின் காப்பாட்சியாரக, அடுதத ஏழாண்டுகளுக்கு மராத்தியப் பேரரசை வழிநடத்தினார்.
சதரா சன்டைக்குப் பின்னர் அவுரங்கசீப் தக்காணப் பிரதேசத்திற்காக ஒவ்வொரு அங்குலத்திற்கும் பெரும் உயிரையும் பணத்தையும் செலவழித்து போரிட்டார். ஔரங்கசீப் மேற்கு நோக்கி தனது படைகளை வழிநடத்தினார். குறிப்பாக சதாராவை (மராட்டியத் தலைநகர்) கைப்பற்றி, ஐதராபாத் வரை விரிவுபடுத்தினர். ஔரங்கசீப் தக்காணத்தில் தொடர்ந்து இரண்டு பத்தாண்டுகளுக்கு மேலாக எந்தத் தீர்மானமும் இல்லாமல் தொடர்ச்சியான போரை நடத்தினார். இதனால் அவரது படையில் ஐந்தில் ஒரு பகுதியை இழந்தார்.
1701 ஆம் ஆண்டின் பிற்பகுதியில் முகலாய முகாமில் பதற்றத்தின் அறிகுறிகள் தென்பட்டன. ஜுல்பிகர் கானின் தந்தை அசாத் கான், போரை முடித்துக் கொண்டு திரும்புமாறு ஔரங்கசீப்பிற்கு ஆலோசனை வழங்கினார். இந்தப் பயணம் ஏற்கனவே பேரரசின் மீது திட்டமிட்டதை விட மிகப் பெரிய அளவில் பெரும் பாதிப்பை ஏற்படுத்தியிருந்தது, மேலும் 175 ஆண்டுகால முகலாய ஆட்சியானது வெற்றியடையாத போரில் ஈடுபட்டதன் காரணமாக சிதைவடையக்கூடும் என்று தோன்றியது.
1704-ஆம் ஆண்டு வாக்கில் ஔரங்கசீப் தோரணக் கோட்டை, ராய்கட் கோட்டை மற்றும் வேறு சில கோட்டைகளை பெரும்பாலும் மராட்டிய தளபதிகளுக்கு கையூட்டு கொடுத்து கைப்பற்றினார். ஆனால் இதற்காக அவர் நான்கு ஆண்டுகளை செலவிட்டார். 24 ஆண்டுகால தொடர்ச்சியான போருக்குப் பிறகு, மராட்டிய மாநிலத்தை இணைக்க அவர் வெற்றிபெறவில்லை என்பது அவுரங்கசீப்பிற்கு மெதுவாகத் தெரியவந்தது.
மராத்தியர்களுக்கு எதிரான அவுரங்கசீப்பின் தொடர்ச்சியான 20 ஆண்டு போரினால், முகலாயக் கருவூலம் வறண்டு போகத் துவங்கியது. 1705-ஆம் ஆண்டில், இரண்டு மராட்டிய இராணுவப் பிரிவுகள் நர்மதையைக் கடந்தன. ஒன்று, நேமாஜி சிண்டேயின் தலைமையில், போபால் வரை வடக்கே தாக்கியது; இரண்டாவது, கந்தேராவ் தபாடே தலைமையில், பரூச் மற்றும் மேற்குப் பகுதிகளைத் தாக்கியது. 8,000 படைகளுடன் ஆட்களுடன், தபாடே கிட்டத்தட்ட பதினான்காயிரம் பேர் கொண்ட முகமது கானின் படைகளைத் தாக்கி தோற்கடித்தது. இதனால் குஜராத் கடற்கரை முழுவதும் மராட்டியர்களுக்காக திறக்கப்பட்டது. அவர்கள் உடனடியாக முகலாய விநியோகச் சங்கிலிகளில் தங்கள் பிடியை இறுக்கினர். 1705-ஆம் ஆண்டின் இறுதியில், மராட்டியர்கள் மத்திய இந்தியா மற்றும் குஜராத்தின் முகலாயப் பகுதிகளில் ஊடுருவினர். நேமாஜி ஷிண்டே மால்வா பீடபூமியில் முகலாயர்களை தோற்கடித்தார். 1706 இல், முகலாயர்கள் மராட்டிய ஆதிக்கத்திலிருந்து பின்வாங்கத் தொடங்கினர்.
மகாராட்டிராவில், ஔரங்கசீப் விரக்தியடைந்தார். அவர் மராட்டியர்களுடன் பேச்சுவார்த்தைகளைத் தொடங்கினார். பின்னர் அவர்களை திடீரென வெட்டிவிட்டு சிறிய நாடான வாகிநரா மீது படையெடுத்துச் சென்றனர். அதன் நாயக்க ஆட்சியாளர்கள் விஜயநகரப் பேரரசின் பரம்பரையைக் கொண்டவர்கள். அவரது புதிய எதிரிகள் முகலாயர்களை ஒருபோதும் நேசித்ததில்லை மற்றும் மராட்டியர்களின் பக்கம் இருந்தனர். ஜாதவ் சயாத்திரியில் அணிவகுத்து, குறுகிய காலத்தில் கிட்டத்தட்ட அனைத்து பெரிய கோட்டைகளையும் வென்றார். அதே சமயம் சதாரா மற்றும் பராலியை பரசுராம் திம்பக் கைப்பற்றினார், மேலும் நாராயண் சிங்காட்டை கைப்பற்றினார்.
அவுரங்கசீப்பின் மரணம்
அவுரங்கசீப் இப்போது எல்லா நம்பிக்கையையும் விட்டுவிட்டு சுல்பிகர் கான் தலைமையிலான படைகளுடன் புர்ஹான்பூருக்கு பின்வாங்க திட்டமிட்டிருந்தார். அவுரங்கசீப் 21 பிப்ரவரி 1707 அன்று காய்ச்சலால் இறந்தார்
போருக்குப் பின்னர்
1757-ஆம் ஆண்டில் மராத்தியப் படைகள் தில்லியை முழுமையாகக் கைப்பற்றியது. முகலாயப் பேரரசின் ஆட்சியின் நிலப்பரப்பு செங்கோட்டை வளாகம் அளவில் சுருங்கியது.
முகலாயப் பேரரசின் வீழ்ச்சிக்குப் பின்னர், முகலாயப் பேரரசில் இருந்த மாகாண ஆளுநர்களை தங்களை தம்பகுதியின் மன்னர்களாக அறிவித்துக் கொண்டார்கள். எடுத்துக்காட்டாக அயோத்தி நவாப், வங்காள நவாபுகள், ஐதராபாத் நிசாம் மற்றும் ஆற்காடு நவாப்கள்.
மேற்கோள்கள்
* பகுப்பு:மராட்டியப் பேரரசு பகுப்பு:முகலாயப் பேரரசு பகுப்பு:இந்தியப் போர்கள் *
தேசம்
தேசம் (Nation) என்பது பெரும்பாலும் ஒரே மொழியை தாய்மொழியாய் கொண்ட இனக் குழுக்கள் வாழும் தாய்நிலப் பகுதிகளாகும். நாடு (Country) என்பது நிர்வாகத்துக்காக தோற்றுவிக்கப்பட்ட பகுதியாகும். உலகில் பல தேசங்களை கொண்ட நாடுகளும் உண்டு. ஒரே மொழியை தாய்மொழியாய் கொண்ட இனக் குழுக்கள் வாழும் தாய்நிலப் பகுதிகள் பல நாடுகளாக பிரிந்தும் காணப்படுகின்றன.
தமிழ் மரபும் உலக மரபும்
பெரும்பாலும் தேசம் என்பதற்கு மொழி, மரபு, இனக்குழு, குடிவழக்கு போன்றவை ஒருங்கே அமையப்பெற்றதாக வரையறை வைக்கப்படுகிறது. சங்க இலக்கியங்களில் தமிழ்த்தேசம் என்பதற்கு வரையறையாக மொழியே வைத்துச் சொல்லப்படுகிறது. அதன்படி வேங்கடம் முதல் குமரி வரை தமிழ்த்தேசம் என வரையறுக்கப்பட்டது. வேங்கடத்துக்கு வடக்கில் வேற்று மொழியாளர்களான வடுகர்கள் வாழும் வடுகர் தேஎம் என்னும் மொழி பெயர்ந்த தேயம் வருவதாக கூறப்படுகிறது.
மேற்கோள்கள்
<references group="கு"/>
பகுப்பு:அரசியல் பகுப்பு:சொல்விளக்கம் பகுப்பு:சமூகம்
யூத பண்பாடு
யூத மக்களின் பண்பாடு யூத பண்பாடு ஆகும். எண்ணிக்கையில் சிறிய அளவு மக்கள் தொகுதி என்றாலும், உலக வரலாற்றில் முக்கிய திருப்பங்களின் மத்தியில் யூத மக்களும் அவர்களின் பண்பாடும் இருந்து வருகின்றது. இஸ்ரேல், அமெரிக்கா, ஜெர்மனி, உருசியா எனப் பல நாடுகளில் பரந்து வாழும் யூத மக்களின் பண்பாட்டில் யூத சமயமும், வரலாற்று நிகழ்வுகளும் பெரும் தாக்கத்தை ஏற்படுத்தி நிற்கின்றன. யூத மக்களின் பண, அறிவு, அரசியல் செல்வாக்குக்கு அவர்களின் பண்பாடும் ஒரு முக்கிய காரணம் ஆகும்.
இந்தியாவில் யூத பண்பாடு
பகுப்பு:இனங்கள் வாரியாக பண்பாடு பகுப்பு:யூத கலாச்சாரம்
தஞ்சாவூர் லெட்சத்தோப்பு ஜெயவீர ஆஞ்சநேயர் கோயில்
தஞ்சாவூர் லெட்சத்தோப்பு ஜெயவீர ஆஞ்சநேயர் கோயில், தமிழ்நாடு, தஞ்சாவூர் மாவட்டம், தஞ்சாவூரில் உள்ள ஆஞ்சநேயர் கோயில்களில் ஒன்றாகும்.
அமைவிடம்
இக்கோயில் தஞ்சாவூர் மருத்துவக்கல்லூரி சாலையில் மருத்துவக்கல்லூரிக்கு அருகில் அமைந்துள்ளது.
தேவஸ்தான கோயில்
தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் இக்கோயிலும் ஒன்றாகும்.
மூலவர்
சுமார் நான்கு அடி உயரமுள்ள மூலவரான ஜெயவீர ஆஞ்சநேயர் கம்பீரமாக வடக்கு நோக்கி செல்பவர் போல அமைக்கப்பட்டுள்ளார். அவரின் இரு திருப்பாதங்களில் பாதஜலகாவும், தண்டையும் காணப்படுகின்றன. வரது ஓரத்தில் அழகிய கத்தி உறையுடன் காணப்படுகிறது. இடது கரம் தாமரைத் தண்டை பிடித்த நிலையில் உள்ளது. பரந்த மார்பில் மணி மாலையும் முப்புரி நூலும் காணப்படுகின்றன. காதில் குண்டலம் காணப்படுகிறது. மூலவர் சன்னதிக்கு வலப்புறம் துளசி மாடம் உள்ளது.
குடமுழுக்கு
25 நவம்பர் 1968இலும், அடுத்து 26 சூன் 2013இலும் குடமுழுக்கு நடைபெற்றுள்ளது.
மேற்கோள்கள்
பகுப்பு:தஞ்சாவூர் மாவட்டத்திலுள்ள இந்துக் கோயில்கள்
மகேஷ் கிர்ரி
மகேஷ் கிர்ரி, தில்லியைச் சேர்ந்த அரசியல்வாதி ஆவார். இவர் 1974-ஆம் ஆண்டின் பிப்ரவரி எட்டாம் நாளில் பிறந்தார். இவர் பாரதிய ஜனதா கட்சியின் உறுப்பினர். இவர் 2014-ஆம் ஆண்டில் நடைபெற்ற பாராளுமன்றத் தேர்தலில், கிழக்கு தில்லி மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார்.
சான்றுகள்
பகுப்பு:வாழும் நபர்கள் பகுப்பு:தில்லி அரசியல்வாதிகள் பகுப்பு:1974 பிறப்புகள் பகுப்பு:16வது மக்களவை உறுப்பினர்கள் பகுப்பு:பாரதிய ஜனதா கட்சி அரசியல்வாதிகள் பகுப்பு:21-ஆம் நூற்றாண்டு இந்திய அரசியல்வாதிகள்
துணி
வகைகள்
1. பருத்தித்துணி (இயற்கை இழை)
2. பட்டு (பட்டுக்கூடு)
3. கம்பளி (வுல் எனப்படும் மிருக உரோம நெசவு ஆட்டிழை மற்றும் பல)
4. செயற்கை இழைதுணி (பாலியசுடர், விசுகோசு, மற்றும் பல)
மேற்கோள்களும் அடிக்குறிப்புகளும்
பகுப்பு:நெசவுப் பொருட்கள் பகுப்பு:உடைகள் பகுப்பு:மூலப்பொருள்கள்
النسيج
பொன் மகள் வந்தாள்
பொன்மகள் வந்தாள் 1972 ஆம் ஆண்டு வெளிவந்த தமிழ்த் திரைப்படமாகும். விஜய நாராயணன் இயக்கத்தில் வெளிவந்த இத்திரைப்படத்தில் ஜெய்சங்கர், லட்சுமி மற்றும் பலரும் நடித்துள்ளனர்.
மேற்கோள்கள்
பகுப்பு:1972 தமிழ்த் திரைப்படங்கள் பகுப்பு:சங்கர் கணேஷ் இசையமைத்த திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:ஜெய்சங்கர் நடித்த திரைப்படங்கள் பகுப்பு:லட்சுமி நடித்த திரைப்படங்கள் பகுப்பு:வி. கே. ராமசாமி நடித்த திரைப்படங்கள் பகுப்பு:எம். என். நம்பியார் நடித்த திரைப்படங்கள்
எதிலீன்டைநைட்ரமீன்
எதிலீன்டைநைட்ரமீன் (Ethylenedinitramine) ( EDNA ) ஒரு வெடிக்கும் தன்மையுள்ள நைட்ரோ அமீன் வகை வேதிச் சேர்மம் ஆகும்.
எட்னடால் என்பது 58% எதிலீன்டைநைட்ரமீன் மற்றும் 42% டிரைநைட்ரோடொலுவீன் ஆகியவை கலந்த மிகவும் வீரியமிக்க வெடிபொருள் ஆகும்.
மேற்கோள்கள்
பகுப்பு:வெடிக்கும் வேதிப்பொருட்கள்
உணவுத் தொழில் நுட்பம்
உணவுத் தொழில்நுட்பம் என்பது உணவுப்பொருட்களை நீண்ட நாட்கள் கெடாமல் பாதுகாப்பாக வைத்துக்கொள்ள பயன்படுத்தும் தொழில் நுட்பத்தை குறிக்கிறது. கீழ்கண்ட முறைகளை பின்பற்றி உணவுப்பொருட்கள் பதப்படுத்தப்படுகிறது.
உலர்த்தி நீர் அகற்றுதல்
நுண்ணுயிரிகள் நீர் இல்லாமல் வளராது.அதனால் உணவிலிருந்து நீரை வெளியேற்றி உணவுப்பொருள்கள் கெடாமல் பாதுகாக்கப்படுகிறது. பச்சைக் காய்கறிகள், பழங்கள், இறைச்சி மற்றும் மீன்கள் போன்றவை சூரிய ஒளியில் உலர்த்தி,நீரை அகற்றி கெடாமல் பாதுகாக்கப்படுகின்றன.
டப்பாக்களிலிடுதல், புட்டியிலிடுதல்
உணவுப்பொருட்கள் சமைக்கப்படுவதால் நுண்ணுயிரிகள் அழிக்கப்படுகின்றன.ஆனால் அதிக நேரம் பாதுகாக்க முடிவதில்லை. உணவுப் பொருள்களில் உள்ள நொதிகள் பெரும வெப்பநிலையில் (210-250 டிகிரி ஃபாரன்ஹீட்) செயலிழக்கச் செய்யப்படுகின்றன.நொதிகள் செயலிழக்க செய்யப்பட்ட உணவுப்பொருட்கள் டப்பாக்கள் அல்லது புட்டிகளில் கற்றுப்புகா வண்ணம் அடைத்து பல மாதங்களுக்கு உணவுப் பொருட்கள் கெடாமல் பாதுகாக்கப்படுகிறது.
குளிரூட்டுதல்
உணவு பாக்டீரியா போன்ற நுண்ணுயிரிகள் வளர சாதகமில்லாத சீரான குறைந்த வெப்பநிலையில் பாதுகாக்கப்படுகிறது.இதனால் உணவில் உள்ள சத்துப்பொருட்கள் அழிக்கப்படாமல் இயல்பான நிலையிலையே பாதுகாக்கப்படுகின்றன.
உணவுப்பதப்படுத்திகளைச் சேர்த்தல்
உப்பு,தேன்,சர்க்கரை,எண்ணெய் போன்றவை சிறந்த உணவுப்பதப்படுத்திகள் ஆகும்.உப்பு மற்றும் எண்ணெய் இறைச்சி, மீன், காய்கறிகளைப் பதப்படுத்தவும், ஊறுகாய் தயாரிக்கவும் பயன்படுத்தப்படுகிறது.சர்க்கரை மற்றும் தேன் ஜாம்,ஜெல்லி தயாரிக்கும்போது பதப்படுத்தியாக பயன்படுகிறது.
பாஸ்டியர் முறை
பாலில் உள்ள நோய் உண்டாக்கும் குச்சுயிரிகளை அழித்துப் பாலில் உள்ள சத்துக்கள் குறையாமல் பாதுகாக்க பாலை 60 டிகிரி வெப்பநிலையில் காய்ச்சி அதே வெப்பநிலையில் அரைமணி நேரம் வைத்த பின்பு வேகமாக குளிரச்செய்யப்படுகிறது. லூயிபாஸ்டியர் பாலைப் பாதுகாக்க இம்முறையை கண்டுபிடித்தார்.
மேற்கோள்
பகுப்பு:துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
ஆந்திர ஜோதி
ஆந்திர ஜோதி என்பது ஓர் தெலுங்கு மொழி நாளேடு. இது அனந்தபூர், திருப்பதி, கடப்பா, கர்னூல், வாரங்கல், நல்கொண்டா, மகபூப்நகர், ஐதராபாத், கரிம்நகர், கம்மம், நிசாமாபாத், விஜயவாடா, குண்டூர், நெல்லூர், ஒங்கோல், விஜயநகரம், காகிநாடா, ஸ்ரீகாகுளம், விசாகப்பட்டினம், பெங்களூர், சென்னை, விசாக் மாவட்டம், துனுகு, அடிலாபாத் என 21 இடங்களில் வெவ்வேறு பதிப்பாக வெளியாகிறது. நாளொன்றுக்கு 8,25,947 நாளேடுகள் விற்பனையாகின்றன.
இணைப்புகள்
பகுப்பு:தெலுங்கு நாளிதழ்கள்
வில்பிரெடு சுபென்சர் இலெங்கு
வில்பிரெடு சுபென்செர் இலெங்கு (Wilfrid Spencer Leng) (21 அக்தோபர் 1952 – 30 ஆகத்து 2002)ஒரு பிரித்தானியக் கணிதவியலாளரும் வானியலாளரும் எழுத்தாளரும் ஆவார் .இவர் அய்ன்சுட்டைனின் சார்பியல் கோட்பாட்டையும் குவைய இயக்கவியலையும் இணைத்து எழுதிய அனைத்துக்குமான கோட்பாடு எனும் நூலூக்குப் பங்களிப்பு செய்துள்ளார்.
இலெங்கு 1952 இல் கிராய்தோனில் பிற்ந்தார். இவர் இலண்டனில் உள்ள துல்விச் கல்லூரியிலும் பிறகு கேம்பிரிட்ஜ் மகதலேனா கல்லூரியிலும் படித்தார். இவர் சிறிது காலம் மில்பீல்டு பள்ளியில் கல்வி கற்பித்துள்ளார். இவர் 1983 இல் Sing England to Italy எனும் கவிதைத் தொகுப்பை வெளியிட்டுள்ளார். இவரது கவிதைகள் பிரித்தானியக் கவிவாணராகிய ஜான் பெத்தீமனல் ஆழமான அழகு ததும்பும் கவிதைகளாகப் பாராட்டப்பட்டுள்ளன. இலெங்கு படைப்பிலக்கியங்களைக் கற்பித்துள்ளார். இவர் சிறந்த கல்வியாளராக மெய்யியல், அண்டவியல், அறிவியல், வரலாறு என பலபுலங்களில் எழுதி வெளியிட்டுள்ளார். மேலும் இவர் ஆண்டுதோறும் கிராய்தோன் கல்லூரியில் அய்ன்சுட்டைன் உரைகளையும் ஆற்றியுள்ளார்.என்றாலும் இவரது முழுமையான ஈடுபாடு கணித் இயற்பியலில் பொதிந்திருந்தது. இவர் 1990 களில் கணிதவியல் கருத்தரங்குகளில் பல ஆய்வுகளைப் படித்துள்ளார். இவர் 1999 இல் அனைத்துக்குமான கோட்பாட்டுச் சமன்பாடு எனும் நூலை இயற்றினார். இந்நூலில் " அனைத்தும் பல்லண்டத்தில் தோன்றி அதோடு இணைந்துறவாடிப் பல புள்ளிகளை உருவாக்க, ஒவ்வொரு புள்ளியும் மறுபடியும் ஓர் அண்டத்தைத் தோற்றுவிக்கிறது".
இலெங்கு இலண்டனில் 2002 இல் நோயால் இறந்தார். இவர் கணிதவியல் கருத்தரங்கு ஒன்றுக்குப் பீக்கிங் சென்றபோது தான் இந்நோய்வாய்பட்டுள்ளார்.
மேற்கோள்கள்
பகுப்பு:1952 பிறப்புகள் பகுப்பு:2002 இறப்புகள் பகுப்பு:பிரித்தானியக் கணிதவியலாளர்கள் பகுப்பு:அண்டவியலாளர்கள் பகுப்பு:பிரித்தானிய அண்டவியலாளர்கள்
ஜயந்த கெடகொட
ஜயந்த கெடகொட (Tissa Karalliyadde , பிறப்பு: நவம்பர் 23 1960), இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், (சுதந்திர இலங்கையின் 14 வது பொதுத் தேர்தல்) ஐக்கிய மக்கள் சுதந்திர முன்னணிசார்பில் தெரிவு செய்யப்பட்ட தேசிய பட்டியல் உறுப்பினர்.
வாழ்க்கைக் குறிப்பு
12, தம்புகஹவத்தை மலாபேயில் வசிக்கும் இவர் பௌத்த மதத்தைச் சேர்ந்தவர்,
வெளி இணைப்புகள்
பகுப்பு:இலங்கை அரசியல்வாதிகள் பகுப்பு:இலங்கையின் 14வது நாடாளுமன்ற உறுப்பினர்கள் பகுப்பு:1960 பிறப்புகள்
ஜள்காவ் மக்களவைத் தொகுதி
என்பது இந்திய மக்களவைக்கான தொகுதியாகும். இது மகாராஷ்டிராவில் உள்ளது.
உட்பட்ட பகுதிகள்
இது மகாராட்டிர சட்டமன்றத்துக்கான சில தொகுதிகளை உள்ளடக்கியது. அவை:
மெகசானா மாவட்டப் பால் உற்பத்தியாளர்கள் கூட்டுறவு ஒன்றியம்
மெகசானா மாவட்டப் பால் உற்பத்தியாளர்கள் கூட்டுறவு ஒன்றியம் அல்லது தூத்சாகர் கூட்டுறவு பால் பண்ணை' (Mehsana District Cooperative Milk Producers' Union), இந்தியாவின், குஜராத் மாநிலத்தில், மெகசானா நகரத்தில் அமைந்துள்ளது. இந்நிறுவனத்தை தூத் சாகர் என்று பெருமையாக அழைப்பர்.
தூத்சாகர் (பாற்கடல்) என்றியப்படும் மெகசனா மாவட்டக் கூட்டுறவு பால் உற்பத்தியாளர்கள் ஒன்றியம், நாள் ஒன்றுக்கு 1.41 மில்லியன் கிலோ கிராம் பாலை பதப்படுத்துகிறது. 1150 கிராமங்களில் உள்ள 45 இலட்சம் பால் உற்பத்தியாளர்களிடமிருந்து பாலைக் கொள்முதல் செய்வதற்கு தேவையான கட்டமைப்பு கொண்டுள்ளது. பாலிருந்து கிடைக்கும் பால் பொருட்களான வெண்ணெய், நெய், தயிர் மற்றும் பால் பவுடர்களை தயாரிக்கும் தொழிற்சாலைகள் கொண்டுள்ளது. அதிக பால் தரும் மெகசானி எனும் உள்ளூர் எருமைகள் உற்பத்திக்கு மெகசனா புகழ் பெற்றது.
இக்கூட்டுறவு பால் பண்ணை ISO 9001:2000, ISO 14000:2004, மற்றும் ISO 22000:2005 தரச் சான்றிதழ் பெற்றுள்ளது.
வரலாறு
அமுல் மாதிரி கூட்டுறவு நிறுவனமாக தூத்சாகர் 8 நவம்பர் 1960இல் பதிவு செய்யப்பட்டு, 1963முதல் செயல்படத் துவங்கியது. இது குஜராத் மாநில பால் உற்பத்தியாளர்கள் கூட்டுறவு ஒன்றியத்தின் ஒரு உறுப்பினர் ஆகும். இது ஆசியாவின் இரண்டாவது மிகப்பெரிய கூட்டுறவு பால் பண்ணை தொழிற்சாலை ஆகும்.
மேலும் காண்க
பகுப்பு:கூட்டுறவு பகுப்பு:இந்திய பால் பண்ணைகள்
சாத்தணஞ்சேரி செல்லியம்மன் கோயில்
சாத்தணஞ்சேரி செல்லியம்மன் கோயில் தமிழ்நாட்டில் காஞ்சிபுரம் மாவட்டம், சாத்தணஞ்சேரி என்னும் ஊரில் அமைந்துள்ள அம்மன் கோயிலாகும்.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது. ஆடி மாதம் ஆடித்திருவிழா முக்கிய திருவிழாவாக நடைபெறுகிறது.
மேற்கோள்கள்
பகுப்பு:காஞ்சிபுரம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கோட்டா சீனிவாச ராவ்
கோட்டா சீனிவாச ராவ் (Kota Srinivasa Rao) இந்திய நடிகரும், பாடகரும் ஆவார். இவர் ஆந்திரத் திரைப்படத்துறை மற்றும் தமிழ் திரைப்படத்துறையில் அதிக திரைப்படங்களில் நடித்துள்ளார். இவர் பெரும்பாலும் எதிர்மறை கதாப்பாத்திரங்களிலும், குணச்சித்திர வேடங்களிலும் நடித்தாலும் நகைச்சுவை வேடங்களிலும் நடித்துள்ளார். 1999 - 2004 வரை ஆந்திர பிரதேச விஜயவாடா கிழக்குத் தொகுதியின் சட்டப் பேரவை உறுப்பினராக இருந்துள்ளார்.
வெளி இணைப்புகள்
பகுப்பு:இந்தியத் திரைப்பட நடிகர்கள் பகுப்பு:வாழும் நபர்கள் பகுப்பு:1947 பிறப்புகள் பகுப்பு:தெலுங்குத் திரைப்பட நடிகர்கள் பகுப்பு:பாரதிய ஜனதா கட்சி அரசியல்வாதிகள் பகுப்பு:தெலுங்கு மக்கள் பகுப்பு:கிருஷ்ணா மாவட்ட நபர்கள் பகுப்பு:பத்மசிறீ விருது பெற்ற கலைத் துறையினர்
ஆயில்பட்டி ஊராட்சி
ஆயில்பட்டி ஊராட்சி (Oyilpatti Gram Panchayat), தமிழ்நாட்டின் நாமக்கல் மாவட்டத்தில் உள்ள நாமகிரிப்பேட்டை வட்டாரத்தில் அமைந்துள்ளது. இந்த ஊராட்சி, ராசிபுரம் சட்டமன்றத் தொகுதிக்கும் நாமக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 9221 ஆகும். இவர்களில் பெண்கள் 4475 பேரும் ஆண்கள் 4746 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
புட்டபர்த்தி சட்டமன்றத் தொகுதி
புட்டபர்த்தி சட்டமன்றத் தொகுதி (Puttaparthi Assembly constituency) என்பது இந்தியாவின் ஆந்திரப் பிரதேச சட்டப் பேரவையின் ஒரு தொகுதியாகும். ஸ்ரீ சத்ய சாய் மாவட்டத்தில் உள்ள 7 தொகுதிகளில் இதுவும் ஒன்று.
தற்போது இதன் சட்டமன்ற உறுப்பினராக ஒய். எஸ். ஆர். காங்கிரஸ் கட்சியின் துட்டுகுண்டா ஸ்ரீதர் ரெட்டி இத்தொகுதியைப் பிரதிநிதித்துவப்படுத்துகிறார்.
கண்ணோட்டம்
இது ஸ்ரீ சத்ய சாய் மாவட்டத்தில் உள்ள மதகாசிரா, இந்துப்பூர், பெனுகொண்டா, ராப்தாடு, தர்மாவரம் மற்றும் கதிரி ஆகிய ஆறு சட்டமன்றத் தொகுதிகளுடன் இந்துபூர் மக்களவைத் தொகுதியின் ஒரு பகுதியாகும்.
மண்டலங்கள்
== புட்டபர்த்தி சட்டப் பேரவை உறுப்பினர்கள் ==
மேற்கோள்கள்
பகுப்பு:ஆந்திரப் பிரதேச சட்டமன்றத் தொகுதிகள்
நிக்டி
மகாராஷ்டிராவில் உள்ள புனேவின் புறநகரில் நிக்டி என்னும் ஊர் அமைந்துள்ளது. இது புனே ரயில் நிலையத்தில் இருந்து 18 கி.மீ தொலைவில் அமைந்துள்ளது. புனேயின் வடமேற்குப் பகுதியில், பழைய புனே-மும்பை நெடுஞ்சாலையில் உள்ளது.
இணைப்புகள்
பகுப்பு:புனே பகுப்பு:மகாராட்டிர மாநிலத்திலுள்ள ஊர்களும் நகரங்களும் பகுப்பு:புனே மாவட்டம்
தமிழர் புனர்வாழ்வுக் கழகப் பணியாளர்கள் படுகொலை, 2006
தமிழர் புனர்வாழ்வுக் கழகப் பணியாளர்கள் படுகொலை (murder of TRO workers) என்பது 2006 ஆம் ஆண்டில் ஏழு தமிழர் புனர்வாழ்வுக் கழகப் (தபுக) பணியாளர்கள் கடத்தப்பட்ட நிகழ்வையும், பின்னர் அவர்கள் இறந்து விட்டதாக ஊகிக்கப்பட்ட நிகழ்வையும் குறிக்கும்.
கடத்தல்
தமிழர் புனர்வாழ்வுக் கழகத்தின் பணியாளர்கள் 2006 சனவரி 29, 30 ஆம் நாட்களில் மட்டக்களப்பில் இருந்து புனர்வாழ்வுக் கழகத்தின் தலைமை அலுவலகம் அமைந்திருந்த கிளிநொச்சிக்கு பயிற்சிக்காக சென்று கொண்டிருந்தனர். இவர்கள் மட்டக்களப்பு – பொலன்னறுவை எல்லையில் வெலிக்கந்தை என்னும் இடத்தில் இராணுவ சோதனைச் சாவடிக்கு அருகில் இலக்கத் தகடுகளற்ற வெள்ளை வான் ஒன்றினால் தடுத்து நிறுத்தப்பட்டனர். சனவரி 29 பயணத்தில் சென்ற பணியாளர்கள் ஐந்து பேர். இவர்கள் அனைவரும் காட்டில் உள்ள ஒரு முகாமிற்குள் கொண்டு செல்லப்பட்டனர். இவர்களில் மூவர் பின்னர் விடுவிக்கப்பட்டனர். சனவரி 30 இல் சென்ற பணியாளர்கள் 15 பேர். இவர்களும் இராணுவ சோதனைச் சாவடிக்கு 100 மீடட்ர்களுக்கு முன்னால் கடத்தப்பட்டுக் கொண்டு செல்லப்பட்டனர். இவர்களில் 10 பேர் விடுவிக்கப்பட்டு, ஏனையோருக்கு ஈமக்கிரியைகள் செய்வதற்குத் தயாராக இருக்குமாறு அவர்களுக்கு அறிவுறுத்தப்பட்டது..
சைரசு (தரவுத்தளம்)
சைரசு முகப்புப்பக்கத்தில் காணப்படும் அறிவிப்பின்படி சேவையானது பிப்ரவரி 2014க்குள் நிறுத்தப்பட்டதாக தெரிகிறது.
வெளி இணைப்புகள்
பகுப்பு:தரவுத்தளங்கள்
தரங்கம்பாடி வட்டம்
தரங்கம்பாடி வட்டம், தமிழ்நாட்டின் மயிலாடுதுறை மாவட்டத்தில் உள்ள நான்கு  வருவாய் வட்டங்களில் ஒன்றாகும். இந்த வட்டத்தின் தலைமையகமாக தரங்கம்பாடி நகரம் உள்ளது. இந்த வட்டத்தின் கீழ் 70 வருவாய் கிராமங்கள் உள்ளன. இவ்வட்டத்தில் செம்பனார்கோயில் ஊராட்சி ஒன்றியம் உள்ளது.
மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இவ்வட்டம் 207,059  மக்கள்தொகை கொண்டது. மக்கள்தொகையில்  101,483 ஆண்களும்,  105,576 பெண்களும் உள்ளனர். 51,611 குடும்பங்கள் கொண்ட இவ்வட்ட மக்கள்தொகையில்  88.8% கிராமப்புறங்களில் வாழ்கின்றனர். இவ்வட்டத்தின் எழுத்தறிவு 83.57% மற்றும்பாலின விகிதம் 1,000 ஆண்களுக்கு,  1,040 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 21666 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 966 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 64,286 மற்றும் 68 ஆகவுள்ளனர். மக்கள்தொகையில் இந்துக்கள் 84.82, இசுலாமியர்கள் 9.68%, கிறித்தவர்கள் 5.12% மற்றும் பிறர் 0.38%ஆகவுள்ளனர்.
மேற்கோள்கள்
பகுப்பு:மயிலாடுதுறை மாவட்ட வட்டங்கள்
வண்ணார மாடன்
வண்ணார மாடன் என்பவர் தமிழகத்தில் வணங்கப்படும் காவல் தெய்வங்களில் ஒருவர் ஆவார்.
வரலாறு
வண்ணாரமாடன் குறித்து நிலவும் செவிவழிக் கதை பின்வருமாறு; சில நூற்றாண்டுகளுக்கு முன்பு ஒரு அரசர் ஆட்சி செய்து வந்தார். அவருக்கு நீண்ட நாட்களாக குழந்தை இல்லாத நிலையில் ஒரு பெண் குழந்தை பிறந்தது. ஆனால் ஆண் குழந்தை இல்லையே என்று அரசர்  வருத்தப்பட்டார். ஆனால் அடுத்த சிலகாலத்திற்குப் பிறகு அரசியாருக்கு ஒரு ஆண் குழந்தை பிறந்தது. அந்த ஆண் குழந்தைக்கு முண்டுசாமி என பெயரை வைத்து வளர்த்தனர். இந்நிலையில் எதிர்பாராதவிதமாக அரசரும் அரசியும் மரணமடைந்தார்கள். இதனால் முண்டு சாமியின் சகோதரி முண்டு சாமியை அரசனாக்க முயற்சி செய்தார். அதே நேரம் அரசாட்சிக்கு ஆசைப்பட்ட முண்டு சாமியின் உறவினர்கள் முண்டு சாமியையும் அவனுடைய சகோதரியையும் கொன்று விட்டு ஆட்சியை அபகரிக்க திட்டம் திட்டினர். உறவுக்காரர்கள் சூழ்ச்சியை அறிந்தார் முண்டு சாமியின் சகோதரி தன் தம்பியை அழைத்துக் கொண்டு அரண்மனையை விட்டு யாருக்கும் தெரியாமல் வெளியேறினாள். எங்கு போவது என்ன செய்வது என்று எதுவுமே தெரியாமல் நெடுந்தூரம் நடந்து அவர்கள் களைப்படைந்தனர். அப்போது அருகில் தென்பட்ட ஆற்றுக்குச் சென்று தண்ணீர் அருந்தலாம் என ஆற்றை நோக்கிச் சென்றனர். ஆனால் ஆற்றை அடைவதற்கும் இருவரும் மயங்கி விழுந்தனர். அந்த ஆற்றில் துணி துவைக்க வரும் சலவைத் தொழிலாளியான குயிலான் என்பவர் அங்கு மயங்கிய நிலையில் உள்ள இருவரையும் கண்டு அவர்களைக் காப்பாற்றினார். அவர்களிடம் யார் என்று விசாரித்தார் குயிலான்  ஆனால் முண்டு சாமியும் அவருடைய சகோதரியும் தாங்கள் யார் என்ற உண்மையை அவரிடம் தெரிவிக்காமல் அனாதைகள் என்றனர். இதன்பின்னர் அவர்களை தன்னுடைய வீட்டிற்கு அழைத்துச் சென்று அவர்களுக்கு துணிகளை சலவை செய்யும் வேலை கொடுத்து இருக்க இடமும் கொடுத்தார். குயிலானுக்கு சிவ பொலிவு என்ற வயதுக்கு வந்த அழகான மகள் இருந்தாள். அவளும், முண்டு சாமியும் காதலிக்க தொடங்கினார்கள். ஒருநாள் இந்த விஷயம் குயிலைனுக்கு தெரிந்தது விட்டது. உண்ட வீட்டுக்கு ரெண்டகம் செய்து விட்டானே இவனை சும்மா விடக்கூடாது என்று முண்டு சாமியின் மீது கோபம் கொண்டார் குயிலான். இவர்களின் காதலை பிரிப்பதற்கு எவ்வளவோ முயற்சி செய்தார் ஆனால் அது முடியாமல் போனது. அதனால் முண்டு சாமியையும் அவரடைய சகோதரியையும் திட்டமிட்டு கொலை செய்தார். இந்த நிகழ்வு நடந்த சில நாட்களுக்கு பிறகு, குயிலானுக்கு பல  துர்சகுணங்கள் ஏற்பட்டன. இதற்கெல்லாம் காரணம் இறந்துபோன முண்டு சாமி தான் என்று எண்ணி முண்டு சாமிக்கு ஒரு கோயிலை எழுப்பி அவனுக்கு வண்ணாரமாடன் என்ற பெயரை வைத்து தெய்வமாக வணங்க ஆரம்பித்தார் குயிலான். இப்படி உருவானதுதான் வண்ணார மாடன் சாமி ஒரு காதலுக்காக உயிரை விட்ட முண்டு சாமியை மக்கள் இன்றும் தெய்வமாக வழிபட்டு வருகிறார்கள்.
ஆதாரங்கள்
பகுப்பு:தமிழர் நாட்டுப்புறத் தெய்வங்கள்
வராகூர் அப்பர் சுவாமி கோயில்
வராகூர் அப்பர் சுவாமி கோயில் தமிழ்நாட்டில் பெரம்பலூர் மாவட்டம், வராகூர் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை நடக்கின்றது.
யோசனை (நீள அலகு)
யோசனை என்பது பழங்காலத்தில் தூரத்தை அளக்க பயன்படுத்தப்பட்ட ஒரு வேத கால அலகாகும். இதன் சரியான அளவு சரியாகத் தெரியவில்லை. அறிஞர்களிடையேக் கருத்துவேறுபாடே நிலவுகிறது. இது 4 மைல்களிலிருந்து 9 மைல் வரை இருக்கலாம் எனக் கருதப்படுகிறது.
அளவு வேறுபாடுகள்
ஹரே கிருஷ்ணா (இஸ்கான்) அமைப்பின் ஸ்தாபக ஆச்சாரியரான பக்திவேதாந்த சுவாமி பிரபுபாதர் ஒரு யோசனை என்பதை 8 மைல்கள் எனக் கருதினார். அவர் செய்த அனைத்துப் புராண மொழிப்பெயர்ப்புகளிலும் இதையேப் பயன்படுத்தி வந்தார். பெரும்பாலான இந்திய அறிஞர்கள் இது 8-100 மைல்கள் இருக்கலாம் எனக் கருதுகின்றனர்.
மேலும் விவரங்களுக்கு
பகுப்பு:அலகுகள் பகுப்பு:வழக்கொழிந்த அலகுகள்
அனசந்திரம்
அனசந்திரம் (Anasandiram) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், சூளகிரி ஊராட்சி ஒன்றியம், மருதாண்டப்பள்ளி ஊராட்சிக்கு  உட்பட்ட  ஒரு சிற்றூர் ஆகும்.
அமைவிடம்
அனசந்திரமானது கிருஷ்ணகிரி- பெங்களூர் சாலையில் சூளகிரியில் இருந்து சுமார் ஆறு கிலோமீட்டர் தொலைவிலும், மாவட்ட தலைநகரான கிருஷ்ணகிரியிலிருந்து 37 கிலோமீட்டர் தொலைவிலும், மாநில தலைநகரான சென்னையிலிருந்து 292 கிலோமீட்டர் தொலைவிலும் உள்ளது.
பெருங்கற்காலச் சின்னங்கள்
அனசந்திரத்ல் பெருங்கற்காலத்தைச் சேர்ந்த கல்பதுக்கைகள் கண்டறியபட்டுள்ளன. இந்தக் கல்பதுக்கையில் மூடு கல்லில் குழிவடிவங்கள் உள்ளன. இந்த குழிவடிவங்கள் தேங்காய் சிரட்டையின் குழி அளவு உள்ளன. இவை மூடுகல் முழுவதும் சீரான இடைவெளியில் வெட்டப்பட்டுள்ளன. இதேபோன்ற குழிவடிவங்கள் வேடர் தட்டக்கலில் கண்டறியபட்ட கல்பதுக்கைகளிலும் காணப்படுகின்றன.
மேற்கோள்
பகுப்பு:கிருஷ்ணகிரி மாவட்டத்திலுள்ள கிராமங்கள்
பிரணாய் ராய்
பிரணாய் ராய் (15 அக்டோபர் 1949) என்பவர் செய்தியாளர், ஊடகவியலாளர், தேர்தல் கணிப்பாளர், பொருளியலாளர் எனப் பன்முகத் திறன் கொண்டவர். என்டிடிவி என்னும் தொலைக்காட்சியின் நிறுவனரும் தலைவரும் ஆவார்.
பிறப்பும் படிப்பும்
வங்கத் தந்தைக்கும், ஐரீசு தாய்க்கும், மகனாக கொல்கத்தாவில் பிறந்த பிரணாய் ராய்; தேராதூன் பள்ளியில் பயின்றவர். பின்னர், லண்டன் பல்கலைக்கழக அரசி மேரிக் கல்லூரியில் பொருளியல் பயின்று பட்டம் பெற்று,  தில்லி பொருளியல் பள்ளியில் முனைவர் பட்டமும் பெற்றார்.
சான்றுகள்
பகுப்பு:இந்திய ஊடகவியலாளர்கள் பகுப்பு:1949 பிறப்புகள் பகுப்பு:வாழும் நபர்கள்
ராவேர் மக்களவைத் தொகுதி
என்பது இந்திய மக்களவைக்கான தொகுதியாகும். இது மகாராஷ்டிராவில் உள்ளது.
உட்பட்ட பகுதிகள்
இது மகாராட்டிர சட்டமன்றத்துக்கான சில தொகுதிகளை உள்ளடக்கியது. அவை:
சான்றுகள்
பகுப்பு:மகாராட்டிர மக்களவைத் தொகுதிகள் பகுப்பு:புல்டாணா மாவட்டம் பகுப்பு:ஜள்காவ் மாவட்டம்